<classify> Singano alihitajika na klabu hiyo kwenda kufanya majaribio kuanzia Mei 15 hadi Juni 30 mwaka huu.Akizungumza na moja ya kituo cha redio nchini Hanspope alisema sababu kubwa ya kufanya hivyo, ni kwa vile Singano amevunja masharti ya mkataba wake ya kuzungumza matatizo yanayohusu mkataba kwenye vyombo vya habari.Singano alinukuliwa na vyombo vya habari akisema mkataba wake wa miaka miwili aliosaini Mei 2013, unatakiwa kuisha Julai 2015, na hivyo alishangazwa baada ya kwenda Shirikisho la Soka Tanzania TFF na kukuta kuwa bado ana mkataba wa mwaka mmoja utakaoisha mwakani.Hanspope alisema bado wana mkataba wa mwaka mmoja na Singano, hivyo kama mchezaji huyo na meneja wake walitaka mazungumzo ya meza moja wangefanya hivyo badala ya kukimbilia kwenye vyombo vya habari.Alisema kama kuna timu inayomhitaji Singano waende wakazungumze kwani Simba haina tabia ya kumbania mchezaji.Alisema Singano ameingiwa na tamaa ya fedha akitaka kusaini pesa nyingi wakati ni mchezaji aliyesomeshwa na kulelewa na Simba tangu utoto wake.Mwenyekiti huyo alifafanua kuwa kwa kuwa mchezaji huyo amelalamika kwenye vyombo vya habari, hatampeleka tena Austria kufanya majaribio kama ilivyoombwa na timu hiyo hapo juu.Alisema ikiwa kuna maombi yoyote yatatokea basi atasema kuwa bado mchezaji ana mkataba na Simba.Hata hivyo, mchezaji huyo anawaniwa na Azam FC na endapo mambo yatakuwa sawa huenda akaichezea timu hiyo msimu ujao. Katibu Mkuu wa Azam FC, Nassoro Idrissa alisema hivi karibuni kuwa mchezaji huyo ni mzuri na iwapo watampata atawasaidia msimu ujao.  <topic>: michezo 